[pic] | EVROPSKA KOMISIJA |

Bruselj, 2.7.2010

COM(2010)353 konč.

POROČILO KOMISIJE EVROPSKEMU PARLAMENTU, SVETU IN RAČUNSKEMU SODIŠČU

Letno poročilo Komisijeo Jamstvenem skladu in njegovem upravljanju v letu 2009

SEC(2010)805 final

POROČILO KOMISIJEEVROPSKEMU PARLAMENTU, SVETUIN RAČUNSKEMU SODIŠČU

Letno poročilo Komisijeo Jamstvenem skladu in njegovem upravljanju v letu 2009

KAZALO

1. Pravna podlaga 3

2. Položaj Sklada 31. decembra 2009 3

2.1. Finančni tokovi Sklada (sredstva Sklada) 3

2.2. Predstavitev računovodskih izkazov 5

2.3. Predkonsolidirani računovodski izkaz Jamstvenega sklada z dne 31. decembra 2009 5

2.3.1. Jamstveni sklad: predkonsolidirana bilanca stanja 6

2.3.2. Jamstveni sklad: predkonsolidiran izkaz poslovnega izida 8

3. Plačila v Sklad ali iz Sklada 9

3.1. Pravna podlaga za plačila v Sklad iz splošnega proračuna 9

3.2. Plačila v splošni proračun ali iz njega med proračunskim letom 9

3.3. Obresti iz naložb likvidnih sredstev Sklada 9

3.4. Izterjave v primeru zamude dolžnikov 10

4. Obveznosti sklada 11

4.1. Zamujena plačila 11

4.2. Prejemek EIB 14

1. Pravna podlaga

Z Uredbo Sveta (ES, Euratom) št. 480/2009 z dne 25. maja 2009[1] (kodificirana različica) je bil ustanovljen Jamstveni sklad za zunanje ukrepe („Sklad“) za poplačilo upnikov Unije v primeru zamude upravičencev do posojil, ki jih odobri ali zanje da jamstvo Evropska unija. V skladu s členom 7 Uredbe je Komisija finančno poslovodenje Sklada zaupala Evropski investicijski banki (EIB) na podlagi sporazuma, ki sta ga podpisali Skupnost in EIB 23. novembra 1994 v Bruslju in 25. novembra 1994 v Luxembourgu („sporazum“).

V skladu s členom 8(2) sporazuma mora EIB vsako leto do 1. marca Komisiji predložiti letno poročilo o stanju Sklada in njegovem upravljanju („izkaz finančne uspešnosti“) ter računovodski izkaz Sklada za predhodno leto („izkaz finančnega položaja Sklada“). Druge podrobnosti o poročilu za leto 2009 so na voljo v oddelku 2 delovnega dokumenta služb Komisije.

Poleg tega člen 8 Uredbe zahteva, da Komisija Evropskemu parlamentu, Svetu in Računskemu sodišču pošlje poročilo o položaju Sklada in njegovem upravljanju za vsako proračunsko leto do 31. maja naslednjega leta.

2. Položaj Sklada 31. decembra 2009

2.1. Finančni tokovi Sklada (sredstva Sklada)

Položaj Sklada je predstavljen na podlagi Mednarodnih standardov računovodskega poročanja (MSRP) ob zaključku proračunskega leta 2009.

Sklad je znašal 1 240 497 760,63 EUR (glej oddelek 2 delovnega dokumenta služb: Izkaz finančnega položaja Sklada dne 31. decembra 2009 po podatkih EIB). To je vsota tokov, odkar je bil Sklad ustanovljen:

Jamstveni sklad | Znesek |

proračunska plačila v Sklad | + 2 891 874 500,00 EUR |

zaporedni čisti letni izidi | + 717 683 872,56 EUR |

izterjava plačil, ki jo Sklad opravi za neizpolnjene obveznosti | + 576 705 008,19 EUR |

obračunana[2] provizija EIB za upravljanje in revizijski stroški v letu 2008 v višini plačil za leto 2009 | + 717 539,60 EUR |

provizija, prejeta ob izterjavi z zamudo v letu 2002 | + 5 090 662,91 EUR |

popravek zaradi uporabe mednarodnih standardov računovodskega poročanja (MSRP) za vrednotenje portfelja Sklada (glej točko „Rezerve“ pri obveznostih v bilanci stanja Jamstvenega sklada v oddelku 2 delovnega dokumenta služb) | + 27 678 560,35 EUR |

odbitek uveljavljenih sredstev Sklada | - 477 860 856,19 EUR |

odbitek kontinuiranih vračil presežka Sklada v splošni proračun Evropske unije in vračila po pristopu držav kandidatk k EU | - 2 501 391 526,79 EUR |

računovodska vrednost Sklada 31. decembra 2009 | 1 240 497 760,63 EUR |

V skladu s členom 5 Uredbe o Skladu se znesek, ki se prenese iz proračuna v Sklad v letu n+1, izračuna na osnovi razlike ob koncu leta n–1 med ciljnim zneskom in vrednostjo neto premoženja Sklada, kot je izračunana na začetku leta n.

Neto premoženje Sklada (tj. čista denarna sredstva Sklada) je na dan 31. decembra 2009 znašalo 1 333 590 221,03 EUR. To je vsota računovodske vrednosti Sklada v višini 1 240 497 760,63 EUR, zmanjšana za obračunane provizije EIB in revizijske stroške v višini 717 539,60 EUR, od katerih znašajo provizije za upravljanje v višini 687 539,60 EUR (prejemek EIB za leto 2009) in prenos iz proračuna 93 810 000,00 EUR, kot je bilo leta 2009 določeno za proračun za leto 2010[3].

Člen 3 spremenjene uredbe[4] zahteva, da Sklad doseže ciljni znesek, ki je določen na 9 % skupnih neplačanih obveznosti iz vsakega posla, povečanih za neplačane zapadle obresti.

Tako so neplačana posojila in jamstva za tretje države, povečana za obračunane obresti, na dan 31. decembra 2009 znašala 16 360 727 665,19 EUR, od tega je bilo 121 760 043,39 EUR obračunanih obresti. Razmerje med neto premoženjem Sklada v višini 1 333 590 221,03 EUR in neplačanimi obveznostmi iz Uredbe je bilo 8,15 %. Ker je to nižje od ciljnega zneska 9 % skupnega zajamčenega neplačanega zneska (zaokroženi znesek je 1 472 470 000,00 EUR), je treba sredstva iz splošnega proračuna Evropske unije prenesti v Sklad, kot določa člen 5 Uredbe. Znesek, ki se v letu 2010 vključi kot oblikovanje rezervacije v predhodnem predlogu proračuna za leto 2011, znaša 138 880 000,00 EUR.

2.2. Predstavitev računovodskih izkazov

Ker se je Komisija odločila, da bo svoje izkaze predstavljala v skladu z novimi računovodskimi pravili, ki temeljijo na načelih mednarodnih računovodskih standardov za javni sektor in mednarodnih standardov računovodskega poročanja, so bili v skladu s temi načeli izdelani tudi predkonsolidirani računovodski izkazi, kot navaja delovni dokument služb.

2.3. Predkonsolidirani računovodski izkaz Jamstvenega sklada z dne 31. decembra 2009

Skupni znesek predkonsolidirane bilance stanja je 1 091 447 384,92 EUR. Znesek vključuje celotno vrednost Sklada, povečano za zaostala plačila, ki jih krije Sklad, pripisane zamudne obresti in druge računovodske posle, ter tako tvori celovit sklop računovodskih izkazov Sklada ob zaključku leta, ki se konsolidirajo v konsolidirani bilanci stanja EU.

Bistvene spremembe v predstavitvi izkazov so razložene v opombah in so tako skladne s številkami v računovodskem izkazu EIB, predstavljenem v delovnem dokumentu služb (glej oddelek 2).

2.3.1. Jamstveni sklad: predkonsolidirana bilanca stanja

Bilanca stanja: sredstva (v EUR) | 2009 | 2008 |

Gibljiva sredstva |

Kratkoročne terjatve |

Drugo | 3 626,09 |

Kratkoročne naložbe | 1 049 413 319,19 | 886 949 667,40 |

Portfelj za prodajo razpoložljivih sredstev – stroški | 1 004 786 115,50 | 857 292 051,50 |

Portfelj za prodajo razpoložljivih sredstev – aktuarska razlika | -3 096 484,22 | -633 286,00 |

Portfelj za prodajo razpoložljivih sredstev – popravek na pošteno vrednost | 27 525 747,60 | 11 509 579,98 |

Portfelj za prodajo razpoložljivih sredstev – časovne razmejitve | 20 197 940,31 | 18 781 321,92 |

Portfelj za prodajo razpoložljivih sredstev – oslabitve |

Denarna sredstva in njihovi ustrezniki | 191 080 815,35 | 204 497 717,52 |

Tekoči računi | 1 078 498,12 | 1 209 530,44 |

Kratkoročni depoziti — nominalno | 153 300 000,00 | 182 557 991,00 |

Obračunane obresti na kratkoročne depozite | 113 282,91 | 872 562,49 |

Drugi denarni ustrezniki – stroški | 36 554 203,91 | 19 842 008,01 |

Obračunane obresti na druge denarne ustreznike | 34 830,41 | 15 625,58 |

Gibljiva sredstva skupaj | 1 240 497 760,63 | 1 091 447 384,92 |

SKUPAJ | 1 240 497 760,63 | 1 091 447 384,92 |

Bilanca stanja: obveznosti (v EUR) | 2009 | 2008 |

A. KAPITAL |

Kapital (Jamstveni sklad) | 390 482 973,21 | 298 522 973,21 |

Plačila iz proračuna | 390 482 973,21 | 298 522 973,21 |

(presežek, ki se plača v proračun) |

Rezerve | 27 678 560,35 | 11 565 625,28 |

Prva uporaba – rezerva poštene vrednosti | 152 812,75 | 56 045,30 |

Sprememba poštene vrednosti sredstev, razpoložljivih za prodajo | 27 525 747,60 | 11 509 579,98 |

Zbrani presežek/primanjkljaj | 780 668 814,11 | 732 583 019,02 |

Preneseni rezultati | 780 668 814,11 | 732 583 019,02 |

Poslovni izid za zadevno leto | 80 949 873,36 | 48 085 795,09 |

Kapital skupaj | 1 239 780 221,03 | 1 090 757 412,60 |

B. KRATKOROČNE OBVEZNOSTI |

Obveznosti iz poslovanja | 717 539,60 | 689 972,32 |

Drugi | 717 539,60 | 689 972,32 |

Kratkoročne obveznosti skupaj | 717 539,60 | 689 972,32 |

SKUPAJ | 1 240 497 760,63 | 1 091 447 384,92 |

Opombe k bilanci stanja:

- „Kratkoročne terjatve/drugo“ pomeni znesek uveljavljenih sredstev iz Sklada. Znesek vključuje kapital, obresti in kazni, ki se plačajo v proračun Evropske unije po sprostitvi garancije Sklada.

- Razlika v „zbranem presežku“ v kapitalu v primerjavi s finančnim položajem Sklada, predstavljenim v oddelku 2 delovnega dokumenta služb, je pojasnjena s kontinuiranimi vračili terjatev in kazni v Sklad.

- „Obveznosti iz poslovanja/drugo“ za leto 2009 vključuje provizije EIB za upravljanje, revizijske stroške, obračun revizijskih stroškov za zaprtje računov in obračun pristojbin za izterjatev, ki se plačajo EIB po plačilu kazenskih taks Skladu.

2.3.2. Jamstveni sklad: predkonsolidiran izkaz poslovnega izida

Jamstveni sklad – konsolidirani izkaz poslovnega izida (v EUR) | 2009 | 2008 |

Prihodki iz finančnih poslov | 41 753 692,10 | 48 907 685,22 |

Prihodki od obresti |

Prihodki od obresti iz denarnih sredstev in njihovih ustreznikov | 3 496 637,06 | 8 095 172,09 |

Prihodki od obresti iz razpoložljivih sredstev za prodajo | 38 180 007,32 | 39 622 151,89 |

Drugi prihodki od obresti | 77 047,72 |

Pozitivne tečajne razlike | 105 124,43 |

Iztrženi dobiček od prodaje sredstev, razpoložljivih za prodajo | 1 085 236,81 |

Zmanjšane izgube zaradi oslabitve sredstev, razpoložljivih za prodajo |

Drugi finančni prihodki |

Odhodki za finančne posle | -803 818,74 | -821 890,13 |

Stroški obresti |

Stroški obresti iz denarnih sredstev in njihovih ustreznikov |

Negativne tečajne razlike |

Realizirana izguba od prodaje sredstev, razpoložljivih za prodajo |

Izguba zaradi oslabitve sredstev, razpoložljivih za prodajo |

Drugi finančni stroški | -803 818,74 | -821 890,13 |

Od tega: provizije za upravljanje | -687 539,60 | -658 322,32 |

PRESEŽEK IZ DEJAVNOSTI, KI NISO POVEZANE S POSLOVANJEM | 40 949 873,36 | 48 085 795,09 |

PRESEŽEK IZ REDNEGA POSLOVANJA |

Izjemni dobički |

Izjemne izgube |

PRESEŽEK IZ POSEBNIH POSTAVK |

POSLOVNI IZID ZA ZADEVNO LETO | 40 949 873,36 | 48 085 795,09 |

Opomba k predkonsolidiranemu izkazu poslovnega izida:

„Drugi finančni stroški“ vključujejo provizije EIB za upravljanje, revizijske stroške, obračun revizijskih stroškov za zaprtje računov in obračun pristojbin za izterjatev, ki se plačajo EIB po plačilu neplačanih kazenskih taks Skladu.

3. Plačila v Sklad ali iz Sklada

3.1. Pravna podlaga za plačila v Sklad iz splošnega proračuna

Uredba o Skladu je bila spremenjena leta 2007[5], da bi se zagotovila bolj učinkovita poraba proračunskih sredstev tako, da se sredstva Sklada zagotavljajo na podlagi opaženih zneskov neplačanih zavarovanih posojil.

V skladu s spremenjeno uredbo velja novo pravilo za zagotavljanje sredstev Sklada. Ciljni znesek je 9 % neplačanih posojil in zavarovanih posojil, vključno z vsemi vrstami zajetih poslov (posojila EIB, MFA in Euratom) zunaj EU. Razlika med ciljnim zneskom in vrednostjo neto premoženja Sklada bo posledica zagotavljanja sredstev iz proračunske postavke 01040114 „Zagotavljanje sredstev Jamstvenega sklada“ v Sklad ali plačila iz Sklada v proračun v primeru presežkov.

Po Medinstitucionalnem sporazumu med Evropskim parlamentom, Svetom in Komisijo o proračunski disciplini in dobrem finančnem poslovodenju[6] se znesek, ki je na voljo za financiranje Sklada, zagotavlja prek proračunske postavke 01040114 „Zagotavljanje sredstev Jamstvenega sklada“ v rubriki 4 (Zunanji odnosi) in ne zunaj proračuna, kot je bilo pred letom 2007.

3.2. Plačila v splošni proračun ali iz njega med proračunskim letom

Na podlagi neplačanih zavarovanih posojil v višini 16 360,73 milijona EUR na dan 31. decembra 2008 je bil v izkazu odhodkov v splošnem proračunu Evropske unije za leto 2010 pri proračunski postavki 01040114 „Zagotavljanje sredstev Jamstvenega sklada“ za leto 2009 dodan znesek 93,81 milijona EUR, ki ustreza zagotavljanju sredstev za leto 2008. Znesek je bil 10. februarja 2010 plačan v eni transakciji iz proračuna v Sklad.

3.3. Obresti iz naložb likvidnih sredstev Sklada

Likvidna sredstva Sklada se vlagajo skladno z načeli upravljanja, določenimi v Prilogi k sporazumu med Skupnostjo/EIB z dne 23./25. novembra 1994, kakor je bil spremenjen z dopolnilnim sporazumom št. 1 z dne 17./23. septembra 1996, dopolnilnim sporazumom št. 2 z dne 26. aprila/8. maja 2002 in dopolnilnim sporazumom št. 3 z dne 25. februarja 2008. Zato je treba 20 % Sklada vložiti v kratkoročne naložbe (do enega leta). Te naložbe vključujejo vrednostne papirje z variabilno obrestno mero, ne glede na njihove datume zapadlosti, ter vrednostne papirje s fiksno obrestno mero, ki jim preostaja največ eno leto do zapadlosti, ne glede na njihovo začetno zapadlost. To je zato, ker se vrednostni papirji s fiksno obrestno mero povrnejo v 100 % svoje nominalne vrednosti ob koncu zapadlosti, medtem ko je vrednostne papirje z variabilno obrestno mero mogoče kadar koli prodati po ceni, ki je blizu 100 %, ne glede na preostalo obdobje do zapadlosti. Da se ohrani ravnotežje med različnimi instrumenti, ki zagotavljajo potrebno likvidnost, se zadrži najmanj 100 000 000,00 EUR v denarnih naložbah, še zlasti bančnih depozitih.

Leta 2009 je celotni donos portfelja znašal 4,56 %, leta 2008 pa 6,42 %.

Na računovodske rezultate so močno vplivale zelo nizke ravni absolutnih obrestnih stopenj, ki so znižale raven finančnih prihodkov. Razmere na trgu so se leta 2009 v primerjavi z letom 2008 počasi izboljšale, k čemur je pripomogla kombinacija različnih reševalnih paketov, vladnih intervencij in ukrepov centralne banke, kar je obdržalo nizko raven obrestnih stopenj in dobro likvidnost. Portfelj je presegel merilo uspešnosti za 77,80 bazne točke (o podrobnostih glej oddelek 1.4.2. „Uspešnost“ delovnega dokumenta služb). V prvi polovici leta 2009 je bila uspešnost Sklada 0,1587 bazne točke zaradi nestabilnih razmer na trgu. Uspešnost Sklada se je povečevala v drugi polovici do decembra. To precejšnje povečanje je nastalo zaradi višjih cen premoženja, ki so posledica zmanjševanja kreditnega razmika, kar je imelo pozitiven vpliv na donos portfelja vrednostnih papirjev.

O seznamu bank, ki imajo dovoljenje za sprejemanje depozitov, se dogovorita Komisija in EIB. Prvotni seznam je bil zaradi nedavnih sprememb v ocenah bank redno posodobljen. Vse banke imajo za kratkoročne naložbe oceno najmanj P1 po bonitetni agenciji Moody's ali enakovredno oceno po bonitetnih agencijah Standard & Poor’s ali Fitch. Za naložbe, ki jih opravijo zadevne banke, veljajo pravila, ki zagotavljajo konkurenčno donosnost in preprečujejo koncentracijo tveganj.

Leta 2009 so prihodki od obresti iz denarnih sredstev in njihovih ustreznikov na tekočih računih Sklada in na vrednostnih papirjih znašali 41 753 692,10 EUR; porazdeljeni so bili takole:

- Iz depozitov in tekočih računov : 3 496 637,06 EUR; to je odraz položaja na dan 31. decembra 2009, vključno z obrestmi na bančne depozite v višini 4 206 817,81 EUR in spremembami v obračunanih obrestih v višini –740 074,75 v letu 2009. Tekoči računi so se povečali za 29 894,00 od obresti.

- Iz vrednostnih papirjev : 38 180 007,32 EUR; znesek vključuje 36 922 145,60 EUR v obrestih na vrednostne papirje in spremembe v obračunanih obrestih 1 416 618,39 na dan 31. decembra 2009. Obresti na vrednostne papirje nastanejo iz naložb v obliki vrednostnih papirjev na podlagi načel vlaganja iz sporazuma, ki EIB daje pooblastilo za upravljanje likvidnih sredstev Sklada. Pri tej vsoti je treba znesek –158.756,67 EUR preračunati iz vrednostnih papirjev, vknjiženih med letom, kot razliko med vhodno in odkupno vrednostjo, porazdeljeno pro rata temporis po preostalem obdobju do dospelosti vrednostnih papirjev (ki ustrezajo razponu premije ali popusta, vknjiženega v izkaz poslovnega izida).

Prejete obresti se vknjižijo v rezultate proračunskega leta.

3.4. Izterjave v primeru zamude dolžnikov

Sklad nima zneska, ki bi ga bilo treba izterjati.

4. Obveznosti sklada

4.1. Zamujena plačila

Sklad v letu 2009 ni imel zamujenih plačil.

4.2. Prejemek EIB

Drugi dopolnilni sporazum k sporazumu, podpisanem 26. aprila in 8. maja 2002, določa, da se prejemek banke izračuna na podlagi degresivne letne stopnje provizije za vsako ustrezno tranšo sredstev Sklada. Ta prejemek se izračuna na podlagi letnega povprečja sredstev Sklada.

Prejemek banke za leto 2009 je bil določen na 687 539,60 EUR in je bil vknjižen v izkaz poslovnega izida ter dokumentiran kot časovne razmejitve (obveznosti) v bilanci stanja. Prejemek je bil plačan EIB iz Sklada v januarju 2010.

[1] UL L 145, 10.6.2009, str. 10 („Uredba“).

[2] V znesek 717 539,60 EUR so vključeni 687 539,60 EUR provizij EIB za upravljanje in zunanji revizijski stroški, ki so leta 2009 znašali 30 000,00 EUR (glej odstavek 3.7 Kratkoročne obveznosti delovnega dokumenta služb).

[3] Znesek 93 810 000,00 EUR je bil v Sklad vplačan 10. februarja 2010 iz splošnega proračuna Evropske unije.

[4] Spremenjena uredba določa, da finančne posle z državami pristopnicami, ki so zajeti v Skladu, po datumu pristopa še naprej krije jamstvo EU. Od navedenega datuma dalje to sicer niso več zunanji ukrepi EU in so vključeni neposredno v splošni proračun Evropske unije ter niso več zajeti v Skladu.

[5] Uredba Sveta (ES, Euratom) št. 89/2007 z dne 30. januarja 2007 o spremembi Uredbe Sveta (ES, Euratom) št. 2728/94 o ustanovitvi Jamstvenega sklada za zunanje ukrepe, UL L 22, 31.1.2007, str. 1.

[6] UL C 139, 14.6.2006, str. 1.